P6_TA(2005)0130

Αποθέματα μερλούκιου του Νότου και καραβίδας *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τη θέσπιση μέτρων αποκατάστασης των αποθεμάτων μερλούκιου του Νότου και καραβίδας στην Κανταβρική Θάλασσα και στη Δυτική Ιβηρική Χερσόνησο και την τροποποίηση του κανονισμού (ΕΚ) αριθ. 850/98 (COM(2003)0818 — C5-0042/2004 — 2003/0318(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2003)0818) [1],

- έχοντας υπόψη το άρθρο 37 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C5-0042/2004),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Αλιείας (A6-0051/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

ΑΙΤΙΟΛΟΓΙΚΗ ΣΚΕΨΗ 1

(1) Σύμφωνα με πρόσφατες επιστημονικές συμβουλές του Διεθνούς Συμβουλίου για την Εξερεύνηση της Θάλασσας (ICES), τα αποθέματα μερλούκιου του Νότου και καραβίδας στις διαιρέσεις ICES VIIΙc και ΙΧa σημείωσαν επίπεδα θνησιμότητας λόγω αλιείας τα οποία μείωσαν τις ποσότητες ώριμων για αναπαραγωγή ψαριών στη θάλασσα σε βαθμό ώστε τα αποθέματα να μην μπορούν να αναπληρωθούν από μόνα τους μέσω της αναπαραγωγής και ως εκ τούτου να απειλούνται με κατάρρευση. | (1) Σύμφωνα με πρόσφατες επιστημονικές συμβουλές του Διεθνούς Συμβουλίου για την Εξερεύνηση της Θάλασσας (ICES), τα αποθέματα μερλούκιου του Νότου και καραβίδας στις διαιρέσεις ICES VIIΙc και ΙΧa, εξαιρέσει του Κόλπου του Κάντιθ, σημείωσαν επίπεδα θνησιμότητας λόγω αλιείας τα οποία μείωσαν τις ποσότητες ώριμων για αναπαραγωγή ψαριών στη θάλασσα σε βαθμό ώστε τα αποθέματα να μην μπορούν να αναπληρωθούν από μόνα τους μέσω της αναπαραγωγής και ως εκ τούτου να απειλούνται με κατάρρευση. |

Τροπολογία 2

ΑΙΤΙΟΛΟΓΙΚΗ ΣΚΕΨΗ 3

(3) Οι στόχοι των σχεδίων πρέπει να συνίστανται στην αποκατάσταση των αποθεμάτων αυτών σε ασφαλή βιολογικά επίπεδα εντός πέντε έως δέκα ετών. | (3) Οι στόχοι των σχεδίων πρέπει να συνίστανται στην αποκατάσταση των αποθεμάτων αυτών σε ασφαλή βιολογικά επίπεδα εντός δέκα ετών. |

Τροπολογία 3

ΑΙΤΙΟΛΟΓΙΚΗ ΣΚΕΨΗ 4α (νέα)

| (4α) Η έγκριση των μέτρων που είναι αναγκαία για την αποκατάσταση των αποθεμάτων αυτών συνεπάγεται την έγκριση κοινωνικο-οικονομικών μέτρων για την ανακούφιση των θιγομένων από τα μέτρα περιορισμού της αλιευτικής ικανότητας. Γι'αυτό, πρέπει να ορισθούν επαρκείς πιστώσεις στον κοινοτικό προϋπολογισμό, προκειμένου να αντιμετωπισθεί αυτή η κατάσταση. |

Τροπολογία 4

ΑΙΤΙΟΛΟΓΙΚΗ ΣΚΕΨΗ 5

(5) Τα απόλυτα μεγέθη των σχετικών αποθεμάτων, όπως εκτιμώνται από την ΕΤΟΕΑ και το ICES, είναι υπερβολικά αναξιόπιστα προκειμένου να χρησιμοποιηθούν ως στόχοι για την αποκατάσταση και, ως εκ τούτου, οι στόχοι πρέπει να εκφράζονται σε ποσοστά θνησιμότητας λόγω αλιείας. | Διαγράφεται |

Τροπολογία 5

ΑΙΤΙΟΛΟΓΙΚΗ ΣΚΕΨΗ 6

(6) Για την επίτευξη του στόχου αυτού τα επίπεδα των ποσοστών θνησιμότητας λόγω αλιείας πρέπει να ελέγχονται έτσι ώστε να υπάρχει μεγάλη πιθανότητα μείωσης των ποσοστών αυτών από έτος σε έτος. | (6) Για την επίτευξη του στόχου αυτού τα επίπεδα των ποσοστών θνησιμότητας λόγω αλιείας πρέπει να ελέγχονται έτσι ώστε να υπάρχει μεγάλη πιθανότητα ετήσιας αύξησης των ποσοτήτων ώριμων ιχθύων του είδους στη θάλασσα. |

Τροπολογία 6

ΑΙΤΙΟΛΟΓΙΚΗ ΣΚΕΨΗ 7

(7) Αυτός ο έλεγχος ποσοστών θνησιμότητας λόγω αλιείας μπορεί να επιτευχθεί με τη θέσπιση μιας κατάλληλης μεθόδου για τον καθορισμό του επιπέδου των συνολικών επιτρεπόμενων αλιευμάτων (TAC) για τα σχετικά αποθέματα καθώς και ένα σύστημα, το οποίο περιλαμβάνει απαγορευμένες περιοχές και περιορισμούς των κιλοβατοημερών με το οποίο να περιορίζεται η αλιευτική προσπάθεια για τα εν λόγω αποθέματα σε επίπεδα στα οποία είναι απίθανο να σημειωθεί υπέρβαση των TAC. | (7) Αυτός ο έλεγχος ποσοστών θνησιμότητας λόγω αλιείας μπορεί να επιτευχθεί με τη θέσπιση μιας κατάλληλης μεθόδου για τον καθορισμό του επιπέδου των συνολικών επιτρεπόμενων αλιευμάτων (TAC) για τα σχετικά αποθέματα καθώς και περιορισμών της αλιευτικής προσπάθειας για τα εν λόγω αποθέματα ώστε να τοποθετείται σε επίπεδα στα οποία είναι απίθανο να σημειωθεί υπέρβαση των TAC. |

Τροπολογία 7

ΑΙΤΙΟΛΟΓΙΚΗ ΣΚΕΨΗ 10

(10) Η αποκατάσταση των αποθεμάτων καραβίδας απαιτεί την προστασία από την αλιεία ορισμένων περιοχών αναπαραγωγής του είδους. Ως εκ τούτου, πρέπει να τροποποιηθεί αναλόγως ο κανονισμός (ΕΚ) αριθ. 850/98 του Συμβουλίου της 30ής Μαρτίου 1998 για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών, | Διαγράφεται |

Τροπολογία 8

ΑΡΘΡΟ 1, ΣΤΟΙΧΕΙΟ Α)

α)απόθεμα μερλούκιου του Νότου που απαντά στις διαιρέσεις VIIΙc και ΙΧa, όπως οριοθετούνται από το Διεθνές Συμβούλιο για την Εξερεύνηση της Θάλασσας (ICES)· | α)απόθεμα μερλούκιου του Νότου που απαντά στις διαιρέσεις VIIΙc και ΙΧa, όπως οριοθετούνται από το Διεθνές Συμβούλιο για την Εξερεύνηση της Θάλασσας (ICES), εξαιρέσει του Κόλπου του Κάντιθ· |

Τροπολογία 9

ΑΡΘΡΟ 1, ΣΤΟΙΧΕΙΟ Γ)

γ)απόθεμα καραβίδας που απαντά στη διαίρεση ICES ΙΧa. | γ)απόθεμα καραβίδας που απαντά στη διαίρεση ICES ΙΧa, εξαιρέσει του Κόλπου του Κάντιθ. |

Τροπολογία 10

ΑΡΘΡΟ 2

Το σχέδιο αποκατάστασης έχει ως στόχο την αναδημιουργία των σχετικών αποθεμάτων σε ασφαλή βιολογικά όρια. | Το σχέδιο αποκατάστασης έχει ως στόχο την αναδημιουργία των σχετικών αποθεμάτων σε ασφαλή βιολογικά όρια, εντός επαρκούς χρονικού περιθωρίου, σύμφωνα με τις πληροφορίες του ICES. Αυτό σημαίνει: (α)όσον αφορά τα αποθέματα που αναφέρονται στο άρθρο 1, στοιχείο α), την επίτευξη, επί δύο συναπτά έτη, σύμφωνα με τα διαθέσιμα επιστημονικά στοιχεία, μιας βιομάζας μερλούκιου σε ηλικία αναπαραγωγής η οποία να φτάνει τους 35000 τόνους, ή την αύξηση, εντός δέκα ετών, των ποσοτήτων ώριμων ιχθύων ώστε να φτάσουν σε επίπεδο ίσο ή υψηλότερο των 35000 τόνων. Το μέγεθος αυτό μπορεί να τροποποιηθεί στη βάση νέων επιστημονικών στοιχείων από την ΕΤΟΕΑ·(β)όσον αφορά τα αποθέματα που αναφέρονται στο άρθρο 1, στοιχεία β) και γ), την αποκατάσταση, εντός δέκα ετών, των πληγέντων αποθεμάτων ώστε να επανέλθουν μέσα στα όρια βιολογικής ασφάλειας. |

Τροπολογία 11

ΑΡΘΡΟ 5, ΠΑΡΑΓΡΑΦΟΣ 1

1. Στην περίπτωση που το ποσοστό θνησιμότητας λόγω αλιείας για το απόθεμα μερλούκιου του Νότου εκτιμήθηκε από την ΕΤΟΕΑ, υπό το πρίσμα της πλέον πρόσφατης έκθεσης του ICES, ότι βρίσκεται πάνω από το 0,17 ανά έτος, τα TAC δεν πρέπει να υπερβαίνουν το επίπεδο των αλιευμάτων το οποίο, σύμφωνα με την επιστημονική αξιολόγηση της ΕΤΟΕΑ υπό το πρίσμα της πλέον πρόσφατης έρευνας του ICES, θα έχει ως αποτέλεσμα τη μείωση κατά 10 % του ποσοστού θνησιμότητας λόγω αλιείας κατά το έτος εφαρμογής του σε σύγκριση με το ποσοστό θνησιμότητας λόγω αλιείας που υπολογίστηκε για το προηγούμενο έτος. | 1. Στην περίπτωση που το ποσοστό θνησιμότητας λόγω αλιείας για το απόθεμα μερλούκιου του Νότου εκτιμήθηκε από την ΕΤΟΕΑ, υπό το πρίσμα της πλέον πρόσφατης έκθεσης του ICES, ότι βρίσκεται πάνω από το 0,27 ανά έτος, τα TAC δεν πρέπει να υπερβαίνουν το επίπεδο των αλιευμάτων το οποίο, σύμφωνα με την επιστημονική αξιολόγηση της ΕΤΟΕΑ υπό το πρίσμα της πλέον πρόσφατης έρευνας του ICES, θα έχει ως αποτέλεσμα τη μείωση κατά 10 % του ποσοστού θνησιμότητας λόγω αλιείας κατά το έτος εφαρμογής του σε σύγκριση με το ποσοστό θνησιμότητας λόγω αλιείας που υπολογίστηκε για το προηγούμενο έτος. |

Τροπολογία 12

ΑΡΘΡΟ 5, ΠΑΡΑΓΡΑΦΟΣ 2

2. Στην περίπτωση που το ποσοστό θνησιμότητας λόγω αλιείας για το απόθεμα μερλούκιου του Νότου εκτιμηθεί από την ΕΤΟΕΑ, υπό το πρίσμα της πλέον πρόσφατης έκθεσης του ICES, ότι είναι ίσο ή κατώτερο από 0,17 ετησίως, τα TAC καθορίζονται σε επίπεδο αλιευμάτων το οποίο, σύμφωνα με την επιστημονική αξιολόγηση της ΕΤΟΕΑ υπό το πρίσμα της πλέον πρόσφατης έκθεσης του ICES, θα έχει ως αποτέλεσμα ποσοστό θνησιμότητας λόγω αλιείας 0,15 ετησίως κατά το έτος εφαρμογής του. | 2. Στην περίπτωση που το ποσοστό θνησιμότητας λόγω αλιείας για το απόθεμα μερλούκιου του Νότου εκτιμηθεί από την ΕΤΟΕΑ, υπό το πρίσμα της πλέον πρόσφατης έκθεσης του ICES, ότι είναι ίσο ή κατώτερο από 0,27 ετησίως, τα TAC καθορίζονται σε επίπεδο αλιευμάτων το οποίο, σύμφωνα με την επιστημονική αξιολόγηση της ΕΤΟΕΑ υπό το πρίσμα της πλέον πρόσφατης έκθεσης του ICES, θα έχει ως αποτέλεσμα ποσοστό θνησιμότητας λόγω αλιείας 0,27 ετησίως κατά το έτος εφαρμογής του. |

Τροπολογία 13

ΑΡΘΡΟ 7, ΠΑΡΑΓΡΑΦΟΣ 1

1. Από το πρώτο έτος εφαρμογής του παρόντος κανονισμού εφαρμόζονται οι κάτωθι κανόνες: α)στην περίπτωση που η εφαρμογή των διατάξεων του άρθρου 5 ή του άρθρου 6 οδηγήσει σε TAC τα οποία υπερβαίνουν τα TAC του προηγούμενου έτους κατά περισσότερο από 25 %, το Συμβούλιο θεσπίζει TAC τα οποία δεν υπερβαίνουν περισσότερο από 25 % τα TAC του προηγούμενου έτους·β)στην περίπτωση που η εφαρμογή των διατάξεων του άρθρου 5 ή του άρθρου 6 οδηγήσει σε TAC τα οποία υπολείπονται περισσότερο από 25 % των TAC του προηγούμενου έτους, το Συμβούλιο θεσπίζει TAC τα οποία δεν υπολείπονται περισσότερο από 25 % των TAC του προηγούμενου έτους. | Διαγράφεται |

Τροπολογία 14

ΑΡΘΡΟ 7, ΠΑΡΑΓΡΑΦΟΣ 2, ΕΙΣΑΓΩΓΙΚΗ ΠΡΟΤΑΣΗ

2. Από το δεύτερο έτος εφαρμογής του παρόντος κανονισμού εφαρμόζονται οι κάτωθι κανόνες: | 2. Από το πρώτο έτος εφαρμογής του παρόντος κανονισμού εφαρμόζονται οι κάτωθι κανόνες: |

Τροπολογία 15

ΑΡΘΡΟ 7, ΠΑΡΑΓΡΑΦΟΣ 2, ΣΤΟΙΧΕΙΟ Α)

α)στην περίπτωση που η εφαρμογή των διατάξεων του άρθρου 5 ή του άρθρου 6 οδηγήσει σε TAC τα οποία υπερβαίνουν τα TAC του προηγούμενου έτους κατά περισσότερο από 15%, το Συμβούλιο θεσπίζει TAC τα οποία δεν υπερβαίνουν περισσότερο από 15% τα TAC του προηγούμενου έτους· | α)στην περίπτωση που η εφαρμογή των διατάξεων του άρθρου 5 ή του άρθρου 6 οδηγήσει σε TAC τα οποία υπερβαίνουν τα TAC του προηγούμενου έτους κατά περισσότερο από 10%, το Συμβούλιο θεσπίζει TAC τα οποία δεν υπερβαίνουν περισσότερο από 10% τα TAC του προηγούμενου έτους· |

Τροπολογία 16

ΑΡΘΡΟ 7, ΠΑΡΑΓΡΑΦΟΣ 2, ΣΤΟΙΧΕΙΟ Β)

β)στην περίπτωση που η εφαρμογή των διατάξεων του άρθρου 5 ή του άρθρου 6 οδηγήσει σε TAC τα οποία υπολείπονται περισσότερο από 15% των TAC του προηγούμενου έτους, το Συμβούλιο θεσπίζει TAC τα οποία δεν υπολείπονται περισσότερο από 15% των TAC του προηγούμενου έτους. | β)στην περίπτωση που η εφαρμογή των διατάξεων του άρθρου 5 ή του άρθρου 6 οδηγήσει σε TAC τα οποία υπολείπονται περισσότερο από 10% των TAC του προηγούμενου έτους, το Συμβούλιο θεσπίζει TAC τα οποία δεν υπολείπονται περισσότερο από 10% των TAC του προηγούμενου έτους. |

Τροπολογία 27

ΑΡΘΡΟ 7α (νέο)

| Άρθρο 7α Μείωση της αλιευτικής προσπάθειας Τα κράτη μέλη διαθέτουν ευελιξία όσον αφορά την εφαρμογή του συστήματος μείωσης της αλιευτικής προσπάθειας, με την εφαρμογή εθνικών σχεδίων που είναι προσαρμοσμένα στις συγκεκριμένες συνθήκες σε κάθε κράτος μέλος. Τα εθνικά αυτά σχέδια πρέπει να υποβάλλονται από τα κράτη μέλη και να εγκρίνονται από την Επιτροπή. |

Τροπολογία 18

ΚΕΦΑΛΑΙΟ III

| Το Κεφάλαιο ΙΙΙ διαγράφεται |

Τροπολογία 19

ΑΡΘΡΟ 16

Άρθρο 16 Μηνύματα σχετικά με την αλιευτική προσπάθεια Με την επιφύλαξη του άρθρου 19α του κανονισμού (ΕΟΚ) αριθ. 2847/93, τα άρθρα 19β, 19γ, 19δ, 19ε και 19ια του εν λόγω κανονισμού εφαρμόζονται στα σκάφη που περιλαμβάνονται στη βάση δεδομένων που προβλέπεται στο άρθρο 9, τα οποία ασκούν δραστηριότητες στις γεωγραφικές περιοχές που αναφέρονται στο άρθρο 1. | Διαγράφεται |

Τροπολογία 20

ΑΡΘΡΟ 17

Κατά παρέκκλιση του άρθρου 5 παράγραφος 2 του κανονισμού (ΕΟΚ) αριθ. 2807/83 της Επιτροπής της 22ας Σεπτεμβρίου 1983 για τον καθορισμό των ειδικών λεπτομερειών που αφορούν την καταγραφή πληροφοριών σχετικά με τα αλιεύματα των κρατών μελών, το επιτρεπόμενο περιθώριο ανοχής κατά την εκτίμηση των ποσοτήτων σε χιλιόγραμμα οι οποίες διατηρούνται επί των σκαφών, είναι 5% επί του αριθμού που έχει εγγραφεί στο ημερολόγιο. | Κατά παρέκκλιση του άρθρου 5 παράγραφος 2 του κανονισμού (ΕΟΚ) αριθ. 2807/83 της Επιτροπής της 22ας Σεπτεμβρίου 1983 για τον καθορισμό των ειδικών λεπτομερειών που αφορούν την καταγραφή πληροφοριών σχετικά με τα αλιεύματα των κρατών μελών, το επιτρεπόμενο περιθώριο ανοχής κατά την εκτίμηση των ποσοτήτων μερλούκιου σε χιλιόγραμμα οι οποίες διατηρούνται επί των σκαφών, είναι 8% επί του αριθμού που έχει εγγραφεί στο ημερολόγιο. Εάν η κοινοτική νομοθεσία δεν ορίζει συντελεστή μετατροπής, τότε εφαρμόζεται ο εγκεκριμένος από το κράτος μέλος της σημαίας που φέρει το σκάφος. |

Τροπολογία 21

ΑΡΘΡΟ 18

Οι αρμόδιες αρχές ενός κράτους μέλους εξασφαλίζουν ότι οποιαδήποτε ποσότητα μερλούκιου του Νότου άνω των 50 χιλιογράμμων και/ή 50 χιλιογράμμων καραβίδας, η οποία αλιεύθηκε σε οποιαδήποτε από τις περιοχές που προσδιορίζονται στο άρθρο 1 ζυγίζεται πριν από την πώληση σε ζυγούς ιχθυόσκαλας. | Οι αρμόδιες αρχές ενός κράτους μέλους εξασφαλίζουν ότι οποιαδήποτε ποσότητα μερλούκιου του Νότου άνω των 300 χιλιογράμμων και/ή 150 χιλιογράμμων καραβίδας, η οποία αλιεύθηκε σε οποιαδήποτε από τις γεωγραφικές περιοχές που προσδιορίζονται στο άρθρο 1 ζυγίζεται πριν από την πώληση σε ζυγούς ιχθυόσκαλας. |

Τροπολογία 22

ΑΡΘΡΟ 20, ΠΑΡΑΓΡΑΦΟΣ 1

1. Οι αρμόδιες αρχές ενός κράτους μέλους μπορούν να απαιτήσουν τη ζύγιση οποιασδήποτε ποσότητας μερλούκιου του Νότου άνω των 50 χιλιογράμμων ή καραβίδας άνω των 50 χιλιογράμμων που αλιεύθηκε σε οποιαδήποτε από τις γεωγραφικές περιοχές που αναφέρονται στο άρθρο 1 και εκφορτώνεται για πρώτη φορά στο εν λόγω κράτος μέλος πριν μεταφερθεί σε άλλο μέρος από τον λιμένα της πρώτης εκφόρτωσης. | 1. Οι αρμόδιες αρχές ενός κράτους μέλους μπορούν να απαιτήσουν τη ζύγιση οποιασδήποτε ποσότητας μερλούκιου του Νότου άνω των 300 χιλιογράμμων ή καραβίδας άνω των 150 χιλιογράμμων που αλιεύθηκε σε οποιαδήποτε από τις γεωγραφικές περιοχές που αναφέρονται στο άρθρο 1 και εκφορτώνεται για πρώτη φορά στο εν λόγω κράτος μέλος πριν μεταφερθεί σε άλλο μέρος από τον λιμένα της πρώτης εκφόρτωσης. |

Τροπολογία 23

ΑΡΘΡΟ 20, ΠΑΡΑΓΡΑΦΟΣ 2

2. Κατά παρέκκλιση του άρθρου 13 του κανονισμού (ΕΟΚ) αριθ. 2847/93, όλες οι ποσότητες μερλούκιου του Νότου ή καραβίδας άνω των 50 χιλιογράμμων οι οποίες μεταφέρονται σε τόπο διαφορετικό από εκείνο της πρώτης εκφόρτωσης ή εισαγωγής πρέπει να συνοδεύονται από αντίγραφο μιας από τις δηλώσεις που προβλέπονται στο άρθρο 8 παράγραφος 1 του κανονισμού (ΕΟΚ) αριθ. 2847/93 αναφορικά με τις ποσότητες των μεταφερόμενων ειδών. Η εξαίρεση που προβλέπεται στο άρθρο 13 παράγραφος 4 στοιχείο β) του κανονισμού (ΕΟΚ) αριθ. 2847/93, δεν εφαρμόζεται. | 2. Κατά παρέκκλιση του άρθρου 13 του κανονισμού (ΕΟΚ) αριθ. 2847/93, όλες οι ποσότητες άνω των 300 χιλιογράμμων μερλούκιου του Νότου ή άνω των 150 χιλιογράμμων καραβίδας οι οποίες μεταφέρονται σε τόπο διαφορετικό από εκείνο της πρώτης εκφόρτωσης ή εισαγωγής πρέπει να συνοδεύονται από αντίγραφο μιας από τις δηλώσεις που προβλέπονται στο άρθρο 8 παράγραφος 1 του κανονισμού (ΕΟΚ) αριθ. 2847/93 αναφορικά με τις ποσότητες των μεταφερόμενων ειδών. Η εξαίρεση που προβλέπεται στο άρθρο 13 παράγραφος 4 στοιχείο β) του κανονισμού (ΕΟΚ) αριθ. 2847/93, δεν εφαρμόζεται. |

Τροπολογία 24

ΚΕΦΑΛΑΙΟ V, ΑΡΘΡΟ 22Άρθρο 29β (Κανονισμός (ΕΚ) αριθ. 850/98)

Κεφάλαιο V Τροποποιήσεις του Κανονισμού (ΕΚ) αριθ. 850/98 Άρθρο 22 Περιορισμοί αλιείας όσον αφορά την καραβίδα Ο κανονισμός (ΕΚ) αριθ 850/98 τροποποιείται ως εξής: Μετά το άρθρο 29α παρεμβάλλεται το ακόλουθο άρθρο: Άρθρο 29β. Περιορισμοί αλιείας καραβίδας Απαγορεύεται η αλιεία με τράτες βυθού και κιούρτους στις γεωγραφικές περιοχές που οριοθετούνται από μία γραμμή που συνδέει τις ακόλουθες γεωγραφικές συντεταγμένες: Περιοχή 1 Γεωγραφικό πλάτος 43° 35Β, γεωγραφικό μήκος 004° 45ΔΓεωγραφικό πλάτος 43° 45Β, γεωγραφικό μήκος 004° 45ΔΓεωγραφικό πλάτος 43° 37Β, γεωγραφικό μήκος 005° 20ΔΓεωγραφικό πλάτος 43° 55Β, γεωγραφικό μήκος 005° 20ΔΠεριοχή 2: Γεωγραφικό πλάτος 43° 37Β, γεωγραφικό μήκος 006° 15ΔΓεωγραφικό πλάτος 43° 50Β, γεωγραφικό μήκος 006° 15ΔΓεωγραφικό πλάτος 44° 00Β, γεωγραφικό μήκος 006° 45ΔΓεωγραφικό πλάτος 43° 34Β, γεωγραφικό μήκος 006° 45ΔΠεριοχή 3: Γεωγραφικό πλάτος 42° 00N, γεωγραφικό μήκος 009° 00WΓεωγραφικό πλάτος 42° 27N, γεωγραφικό μήκος 009° 00WΓεωγραφικό πλάτος 42° 27N, γεωγραφικό μήκος 009° 30WΓεωγραφικό πλάτος 42° 00N, γεωγραφικό μήκος 009° 30WΠεριοχή 4: Γεωγραφικό πλάτος 37° 45Β, γεωγραφικό μήκος 009° 00ΔΓεωγραφικό πλάτος 38° 10Β, γεωγραφικό μήκος 009° 00ΔΓεωγραφικό πλάτος 38° 10Β, γεωγραφικό μήκος 009° 15ΔΓεωγραφικό πλάτος 37° 45Β, γεωγραφικό μήκος 009° 20ΔΠεριοχή 5: Γεωγραφικό πλάτος 36° 05Β, γεωγραφικό μήκος 007° 00ΔΓεωγραφικό πλάτος 36° 35Β, γεωγραφικό μήκος 007° 00ΔΓεωγραφικό πλάτος 36° 45Β, γεωγραφικό μήκος 007° 18ΔΓεωγραφικό πλάτος 36° 50Β, γεωγραφικό μήκος 007° 50ΔΓεωγραφικό πλάτος 36° 25Β, γεωγραφικό μήκος 007° 50Δ | Διαγράφεται |

Τροπολογία 25

ΑΡΘΡΟ 22α (νέο)

| Άρθρο 22α Έκθεση για το σχέδιο αποκατάστασης Η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση που περιέχει τα συμπεράσματα όσον αφορά την εφαρμογή του σχεδίου αποκατάστασης για τον μερλούκιο του Νότου και την καραβίδα, περιλαμβανομένων των κοινωνικοοικονομικών στοιχείων που σχετίζονται με το σχέδιο αυτό. Η έκθεση υποβάλλεται δύο έτη μετά την έναρξη ισχύος του παρόντος κανονισμού. |

Τροπολογία 26

ΠΑΡΑΡΤΗΜΑ

| Το Παράρτημα διαγράφεται |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------